Konrad Nielsen

Konrad Hartvig Isak Rosenvinge Nielsen (født 28. august 1875, død 27. november 1953) var norsk lingvist og professor i finsk-ugriske språk. 

Nielsen ble født på Vik i Helgeland, som sønn av stortingspresident Sivert Andreas Nielsen (1823–1904). Nielsen hadde planlagt å bli prest i Finnmark, og studerte derfor samisk og finsk etter å ha avlagt teologisk embedseksamen i 1896. Nielsen fortsatte å studere språk, og foretok flere språkreiser til Finland, Ungarn, Tyrkia. Fra 1911 til 1946 virket han som professor ved Universitetet i Oslo. Hans trebinds Lærebok i lappisk ble av Verdens Gang omtalt som «et standardverk av internasjonalt format».3. desember 1953. «Professor Konrad Nielsen er død». Verdens Gang Han sto også bak Lappisk Ordbok, utgitt i tre bind mellom 1932 og 1938. Nielsen virket også som oversetter, og etterlot seg ved sin død en oversettelse av det finske Kalevala-eposet. Han var innvalgt i Det Norske Videnskaps-Akademi og medlem av det Finsk-Ugriske Selskap i Helsingfors.

Nielsen var gift med Gudrun Agnes Augusta Mølle og far til Sivert A. Nielsen (1916–2004), norsk embetsmann og FN-ambassadør.
 Utgivelser 






 Litteratur 

 Referanser 

Kategori:Personer fra Sømna kommune
Kategori:Norske filologiprofessorer
Kategori:Norske professorer i språkvitenskap
Kategori:Alumni fra Helsingfors universitet
Kategori:Samisk språkhistorie
Kategori:Norske leksikografer